《寿竹叔七十一》
明代·梁干

满壑葳蕤远俗諠，莲塘风景似淇园。抑诗歌老心犹壮，震易披淇节愈尊。

炯炯弧南熙极北，娟娟凤翮拂龙孙。远将麟脯长生酒，祝取琅玕献帝阍。

作者简介：梁干，字秉桢，号定堂。东莞人。明世宗嘉靖三十七年（一五五八）举人，明穆宗隆庆二年(一五六八)授福建政和教谕，擢平乐知县，未几卒。民国《东莞县志》卷五八有传。